APSTIPRINĀTS

Sabiedrības ar ierobežotu atbildību

“Kuldīgas komunālie pakalpojumi”

Iepirkumu komisijas 2024. gada 26. jūnija sēdē

ATKLĀTA KONKURSA

Identifikācijas Nr. KKP 2024/04
“Būvgružu atkritumu izvešanas automašīna ar sniegu izvešanas iekārtu”

NOLIKUMS
1. VISPĀRĪGĀ INFORMĀCIJA
1.1 Iepirkuma identifikācijas numurs – KKP 2024/04
1.2 Pasūtītājs un kontaktinformācija

	Pasūtītāja nosaukums:
	SIA “Kuldīgas komunālie pakalpojumi”

	Adrese: 
	Pilsētas laukums 2, Kuldīga, Kuldīgas novads, LV-3301

	Reģistrācijas numurs: 
	56103000221

	Tālruņa numurs:
	633 21963

	E-pasta adrese: 
	kkp@kuldiga.lv

	Banka, konts
	AS “SEB banka”, LV92UNLA0011000508704

	Jautājumos par iepirkumu kontaktpersona:
	Kaspars Poriķis, tālr. 26342778,
e – pasts: iepirkumi@kkp.lv

	Piedāvājuma iesniegšanas vieta:
	Valsts elektroniskās informācijas sistēma - piedāvājumu un pieteikumu saņemšanai (Elektronisko iepirkumu sistēma – https://www.eis.gov.lv/), kurā Pasūtītājs ievieto arī informāciju par turpmākajiem uzaicinājumiem iesniegt piedāvājumus, par plānotajiem iepirkumiem, noslēgtajiem līgumiem, pārtrauktajām procedūrām, kā arī citu normatīvajos aktos noteiktu ar iepirkumiem saistītu informāciju.

	Pasūtītāja profils: 
	https://www.eis.gov.lv/EKEIS/Supplier/Organizer/1614


1.3. Iepirkuma metode
1.3.1.
Piedāvājumu izvēles kritērijs: saimnieciski visizdevīgākais piedāvājums, kuru nosaka, ņemot vērā zemāko cenu.
1.4. Iepirkuma priekšmets
1.4.1.
Iepirkuma priekšmets: būvgružu atkritumu izvešanas automašīna ar sniegu izvešanas iekārtu iegāde atbilstoši tehniskajai specifikācijai (2. pielikums) un citām nolikumā noteiktajām pasūtītāja prasībām.
1.4.2.
Iepirkuma priekšmets nav dalīts daļās.
1.4.3.
Iepirkuma priekšmeta CPV kods: 34142200-6 - Konteineru iekrāvējmašīnas.
1.4.4.
Nolikumā noteiktā kārtībā pretendents drīkst iesniegt piedāvājumu par visu iepirkuma priekšmeta apjomu. Pretendents nedrīkst iesniegt piedāvājuma variantus.
1.5. Paredzamais līguma izpildes laiks, vieta un paredzamā līguma summa
1.5.1.
Līguma izpildes termiņš: jāpiegādā 7 (septiņu) mēnešu laikā / 210 dienu laikā no līguma noslēgšanas brīža.
1.5.2.
Līguma izpildes vieta: Dārzniecības iela 9, Kuldīga, Kuldīgas novads.
1.5.3.
Pasūtītāja paredzamā līguma summa līdz EUR 225 000,00 (divi simti divdesmit pieci tūkstoši eiro) (bez PVN 21%).
1.5.4.
Līgums var tikt slēgts tikai ar vienu pretendentu. Līguma slēgšanas tiesības tiks piešķirtas pretendentam, kurš iesniedzis nolikuma prasībām atbilstošu piedāvājumu ar zemāko piedāvāto līgumcenu.
1.6. Piedāvājuma derīguma termiņš
1.6.1
Piedāvājumam jābūt spēkā līdz līguma noslēgšanai, bet ne mazāk kā 90 (deviņdesmit) dienas no piedāvājumu iesniegšanas termiņa beigām.
1.7. Informācijas aprite un tās pieprasīšanas kārtība
7.1.1. Informācijas apmaiņa starp pasūtītāju / iepirkuma komisiju un pretendentiem notiek rakstveidā, iesniedzot personīgi otras puses faktiskajā atrašanās vietā vai pa pastu vai elektroniski, izmantojot drošu elektronisko parakstu vai pievienojot elektroniskajam pastam skenētu dokumentu.
1.7.1. Papildu informāciju ieinteresētais pretendents var pieprasīt latviešu valodā, nosūtot pieprasījumu e-pastā, izmantojot drošu elektronisko parakstu vai pievienojot elektroniskajam pastam skenētu dokumentu, pieprasījumā, ietverot arī iepirkuma procedūras nosaukumu un identifikācijas numuru.
1.7.2. Jebkura papildu informācija, kas tiks sniegta saistībā ar šo iepirkumu, tiks publicēta Pasūtītāja pircēja profilā pie nolikuma un EIS www.eis.gov.lv e-konkursu apakšsistēmā šī iepirkuma sadaļā. Ieinteresētajam pretendentam ir pienākums sekot līdzi publicētajai informācijai. Komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja. 

1.7.3. Ja ieinteresētais pretendents ir laikus pieprasījis papildu informāciju, pasūtītājs to sniedz 5 (piecu) darbdienu laikā, bet ne vēlāk kā 4 (četras) dienas pirms piedāvājumu iesniegšanas termiņa beigām.

1.7.4. Papildu informācija tiks nosūtīta pretendentam, kas uzdevis jautājumu, kā arī vienlaikus ievietota pasūtītāja pircēja profilā EIS www.eis.gov.lv e-konkursu apakšsistēmā šī iepirkuma sadaļā, norādot arī uzdoto jautājumu.

1. 8. Piedāvājumu iesniegšanas un atvēršanas vieta un kārtība

1.8.1. Piedāvājumi jāiesniedz termiņā un laikā, kas noteikts Pasūtītāja profilā, šī iepirkuma sadaļā, EIS vietnē: https://www.eis.gov.lv/EKEIS/Supplier/Organizer/1614.
1.8.2. Ārpus EIS iesniegtie piedāvājumi:
1.8.2.1. tiks atzīti par neatbilstošiem nolikuma prasībām; 
1.8.2.2. netiek atvērti un tiek nosūtīti atpakaļ iesniedzējam.
1.8.3. Piedāvājumu atvēršana notiek termiņā un laikā, kas noteikts Pasūtītāja profilā, šī iepirkuma sadaļā, EIS vietnē.
1.8.4. Pasūtītājs atver iesniegtos piedāvājumus vienlaikus, tūlīt pēc piedāvājumu iesniegšanas termiņa beigām EIS vietnē https://www.eis.gov.lv/EKEIS/Supplier/Organizer/1614 Pasūtītāja profilā, šī iepirkuma sadaļā. Piedāvājumu atvēršanas process ir atklāts un tam var sekot līdzi tiešsaistes režīmā EIS vietnē.
1.8.5. Pēc atvēršanas sanāksmes beigām EIS vietnē Pasūtītāja profilā, šī iepirkuma sadaļā pieejams sistēmā izveidots Pretendentu un to iesniegto finanšu piedāvājumu apkopojums un piedāvājumu atvēršanas sanāksmes protokols.
2. PIEDĀVĀJUMA NOFORMĒŠANA
2.1. Piedāvājums jāiesniedz elektroniski Elektronisko iepirkumu sistēmas e-konkursu apakšsistēmā, ievērojot šādas Pretendenta izvēles iespējas: 

2.1.1. izmantojot Elektronisko iepirkumu sistēmas e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šā iepirkuma sadaļā ievietotās formas;

2.1.2. elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e-konkursu apakšsistēmas un augšupielādējot, sistēmas attiecīgajās vietnēs aizpildītas formas, t.sk. ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);

2.1.3. elektroniski sagatavoto piedāvājumu šifrējot ārpus e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).

2.2. Sagatavojot piedāvājumu, pretendents ievēro, ka:

2.2.1. piedāvājums jāaizpilda tikai elektroniski, atsevišķā elektroniskā dokumentā ar Microsoft Office 2010 (vai vēlākas programmatūras versijas) rīkiem lasāmā formātā;

2.2.2. finanšu piedāvājuma forma (nolikuma 3.pielikums) jāaizpilda pilnībā, nemainot pasūtītāja noteikto secību un pozīciju skaitu, visas summas norādot eiro, pozīcijas kopsummu, noapaļojot, ar 2 (divām) decimālzīmēm aiz komata; 

2.2.3. Iesniedzot piedāvājumu, Pretendents ar drošu elektronisko parakstu un laika zīmogu vai Elektronisko iepirkumu sistēmas piedāvāto elektronisko parakstu paraksta vismaz pieteikumu dalībai iepirkumā (nolikuma 1.pielikums). Dokumentus paraksta pretendenta paraksttiesīga amatpersona vai pilnvarota persona. Ja dokumentus paraksta pilnvarotā persona, piedāvājumam pievieno attiecīgās pilnvaras apliecinātu kopiju, ko pievieno pretendenta atlases dokumentiem;

2.2.4. Citus dokumentus pretendents pēc saviem ieskatiem ir tiesīgs iesniegt parakstītus elektroniskā formā.

2.3. Pretendents drīkst iesniegt tikai vienu piedāvājuma variantu. Ja pretendents iesniegs vairākus piedāvājuma variantus, tie visi tiks atzīti par nederīgiem. Pretendents pirms piedāvājumu iesniegšanas termiņa beigām var grozīt vai atsaukt iesniegto piedāvājumu.

2.4. Tiek uzskatīts, ka pretendenti, iesniedzot savus piedāvājumus, apliecina, ka ir iepazinušies un piekrīt nolikuma un tā pielikumu, tajā skaitā iepirkuma līguma projekta, nosacījumiem, kā arī ir iepazinušies ar visiem spēkā esošiem normatīvajiem aktiem, kas jebkādā veidā var ietekmēt vai var attiekties uz līgumā noteiktajām vai ar to saistītajām darbībām. 

2.5. Iesniedzot piedāvājumu, pretendents pilnībā atzīst visus nolikumā (t.sk. tā pielikumos un formās, kuras ir ievietotas Elektronisko iepirkumu sistēmā e-konkursu apakšsistēmas šā iepirkuma sadaļā) ietvertos nosacījumus.

2.6. Piedāvājums jāsagatavo valsts valodā. Ja kāds no pretendenta iesniegtajiem dokumentiem nav valsts valodā, tiem jāpievieno normatīvajos aktos noteiktā kārtībā apliecināts tulkojums (ja attiecināms, piemērojot Latvijas Republikā Ministru kabineta 2000. gada 22. augusta noteikumus Nr.291 “Kārtība, kādā apliecināmi dokumentu tulkojumi valsts valodā”).

2.7. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus, pievienotās datnes nedrīkst būt bojātas, neatbilstoši modificētas vai kļūdaini šifrētas. Ja piedāvājums saturēs kādu no šajā punktā minētajiem riskiem, tas netiks izskatīts.

2.8. Piedāvājumā norāda, vai attiecībā uz piedāvājuma priekšmetu vai atsevišķām tā daļām (ja attiecināms) nepieciešams ievērot komercnoslēpumu. Ja piedāvājums vai kāda tā daļa satur komercnoslēpumu, pretendents norāda, kura informācija ir komercnoslēpums un kāds ir šāda statusa tiesiskais pamats. Piegādātājs nevar prasīt ievērot komercnoslēpumu uz tādu informāciju, kas ir vispārpieejama saskaņā ar normatīvajiem aktiem.
3. PRASĪBAS PRETENDENTIEM
3.1.
Par pretendentu var būt jebkura fiziska vai juridiska persona vai šādu personu apvienība jebkurā to kombinācijā, kura normatīvajos aktos noteiktajos gadījumos ir reģistrēta komercreģistrā vai līdzvērtīgā reģistrā ārvalstīs un ir iesniegusi visus dokumentus nolikumā noteiktajā kārtībā.
3.2.
Piedalīšanās iepirkumā ir pretendenta brīvas gribas izpausme. Iesniedzot savu piedāvājumu dalībai iepirkumā, pretendents visā pilnībā pieņem un ir gatavs pildīt visas nolikumā ietvertās prasības un noteikumus.
3.3.
Pretendentam ir tehniskās un profesionālās spējas iepirkuma priekšmeta izpildē.
3.4.
Uz pretendentu vai tā norādīto personu, uz kuras iespējām pretendents balstās, lai apliecinātu, ka tā kvalifikācija atbilst prasībām, kas noteiktas iepirkuma nolikumā, kā arī personālsabiedrības biedru, ja pretendents ir, personālsabiedrība neattiecas uz Publisko iepirkuma 9. panta astotās daļas izslēgšanas nosacījumiem.

3.5.
Pretendentam ir autorizētas tiesības izplatīt (pārdot) attiecīgā ražotāja produkciju un uzņemties transportlīdzekļa garantijas saistības Latvijā pretendentam ir autorizētas tiesības veikt pretendenta piedāvātā transportlīdzekļa tehnisko apkopi, un remontu transportlīdzekļa garantijas periodā nezaudējot transportlīdzeklim noteiktās ražotāja un pārdevēja garantijas.
3.6.
Pretendentam iepriekšējo 2 (divu) gadu laikā ir iegūta pieredze līdzvērtīgu jaunu automašīnu piegādē. Papildus jābūt 2 (divām) pozitīvām atsauksmēm par minētajiem darbiem.
3.7. Piedāvājuma nodrošinājums
3.7.1. Iesniedzot piedāvājumu, pretendentam kā piedāvājuma nodrošinājums ir jāiesniedz naudas summas iemaksa vai kredītiestādes izsniegta garantija vai apdrošināšanas kompānijas izsniegta polise par summu EUR 2000,00 (divi tūkstoši eiro 00 centi) SIA “Kuldīgas komunālie pakalpojumi” norēķinu kontā LV92UNLA0011000508704 ar norādi: Piedāvājuma nodrošinājums iepirkumam “Būvgružu atkritumu izvešanas automašīna ar sniegu izvešanas iekārtu”.
3.7.2. Piedāvājuma nodrošinājums iesniedzams kā e-dokuments ar drošu elektronisko parakstu un laika zīmogu EIS e-konkursu apakšsistēmā.
3.7.3. Piedāvājuma nodrošinājumam jābūt derīgam vismaz 90 dienas no piedāvājuma iesniegšanas datuma.
3.7.4. Nolikuma noteiktajiem piedāvājuma nodrošinājuma veidiem ir jāsatur neatsaucams apsolījums samaksāt Pasūtītājam pēc tā pirmā pieprasījuma pilnu nodrošinājuma summu, ja:

3.7.4.1. pretendents atsauc savu piedāvājumu, tā derīguma termiņa laikā;

3.7.4.2. pretendents, kura piedāvājums izraudzīts saskaņā ar piedāvājuma izvēles kritēriju, nav parakstījis līgumu nolikumā noteiktajā termiņā.
3.8. Piedāvājuma nodrošinājums naudas pārskaitījuma formā tiek atmaksāts pretendenta kontā. 
4. IESNIEDZAMIE DOKUMENTI
4.1.
Pretendenta pieteikums iepirkumam, kas sagatavots atbilstoši nolikuma 1.pielikumam. 
4.2.
Tehniskais piedāvājums, kas sagatavots atbilstoši 2.pielikumam. Tehniskajā piedāvājumā norāda piedāvātā iepirkuma priekšmeta tehniskos radītājus saskaņā ar tehnisko specifikāciju (2.pielikums). Tehniskajam piedāvājumam var pievienot piedāvātās automašīnas attēlus un tml.
4.3.
Finanšu piedāvājums, kas sagatavots atbilstoši nolikuma 3.pielikumā pievienotajai finanšu piedāvājuma veidlapai. Finanšu piedāvājumā piedāvātajā cenā iekļaujamas visas ar tehnisko specifikāciju (2.pielikums) un iepirkuma līguma izpildi saistītās izmaksa, ieskaitot visas izmaksas, kas saistītas ar automašīnas iegādi, aprīkojumu, visu nodokļu nomaksa, automašīnas reģistrācija CSDD uz SIA “Kuldīgas komunālie pakalpojumi” vārda, izņemot PVN un citas izmaksas, kas ir saistošas pretendentam, lai nodrošinātu līguma izpildi.
4.4.
Pretendentam jāiesniedz piedāvātā transportlīdzekļa ražotāja vai tā importētāja izsniegts apliecinājums vai līguma kopija (vai cits satura ziņā pielīdzināms dokuments), kas apliecina 3.5. punkta prasības izpildi. Pretendentam nav jāiesniedz šajā punktā minētā līguma kopijas sadaļa, kas ir uzskatāma par konfidenciālu.
4.5.
Pretendentam jāiesniedz piedāvātā transportlīdzekļa tehniskās apkopes (servisa) sniegšanas vietu saraksts Latvijā atbilstoši nolikuma 4.pielikumam. 
4.6.
Citi dokumenti pēc pretendenta ieskatiem (apliecības, papildinformācija, kas palīdz izprast piedāvājumu).
5. PIEDĀVĀJUMA VĒRTĒŠANA

5.1.
Vispārīgie noteikumi:

5.1.1.
komisija piedāvājumu vērtēšanu veic slēgtā sēdē;
5.1.2.
vērtējot piedāvājumu atbilstību nolikuma prasībām, komisija pārbauda noformējuma, pretendentu atlases, tehniskā piedāvājuma un finanšu piedāvājuma atbilstību nolikuma prasībām un izvēlas atbilstošāko piedāvājumu.
5.2.
Piedāvājuma noformējuma pārbaude:
5.2.1.
komisija pārbauda piedāvājuma atbilstību nolikumā noteiktajām noformēšanas prasībām;
5.2.2.
Ja komisija konstatē, ka piedāvājuma noformējums neatbilst nolikumā izvirzītajām prasībām, tā izvērtē, cik būtiski ir noformējuma prasību pārkāpumi un kā tie ietekmē iepirkuma turpmāko norisi. Komisija var lemt par piedāvājuma neizskatīšanu un pretendenta izslēgšanu no turpmākas dalības iepirkumā;
5.2.3.
Ja Komisija konstatē, ka piedāvājuma dokumenti nav parakstīti, vai tos ir parakstījusi persona, kurai nav tiesības parakstīt šāda veida dokumentus, Komisija izslēdz pretendentu no turpmākās dalības iepirkumā un piedāvājumu turpmākajā iepirkumā nevērtē.

5.3.
Pretendentu kvalifikācija (atlases) pārbaude:
5.3.1.
Pēc piedāvājuma noformējuma pārbaudes Komisija veic pretendentu atlasi;
5.3.2.
Komisija pārbauda pretendenta atbilstību Nolikuma 3.nodaļā noteiktajām kvalifikācijas prasībām un pārbauda, vai pretendents ir iesniedzis Nolikumā norādīto informāciju (dokumentus).
5.3.3.
Ja Komisija konstatē, ka pretendents neatbilst, kādai no Nolikuma 3.nodaļā noteiktajām kvalifikācijas prasībām un/vai tas nav iesniedzis informāciju (dokumentus), vai ir iesniedzis nepatiesu informāciju, lai Komisija varētu izvērtēt pretendenta atbilstību kvalifikācijas prasībām, Komisija izslēdz pretendentu no turpmākās dalības iepirkumā, un tā piedāvājums netiek tālāk izskatīts.
5.4.
Tehniskā piedāvājuma atbilstības pārbaude:
5.4.1.
Pēc pretendentu atlases Komisija veic tehnisko piedāvājumu atbilstības pārbaudi;
5.4.2.
Komisija izvērtē tehniskā piedāvājuma atbilstību Nolikumā noteiktajām tehniskās specifikācijas prasībām;
5.4.3.
Tehniskā piedāvājuma atbilstības pārbaudē var tikt pieaicināts eksperts;
5.4.4.
Pretendentu izslēdz no tālākas dalības iepirkumā un piedāvājumu neizskata, ja Komisija konstatē, ka pretendents nav iesniedzis visas Nolikumā prasītās ziņas vai ja tehniskais piedāvājums neatbilst Nolikuma un/vai tehniskās specifikācijas prasībām.
5.5.
Finanšu piedāvājumu vērtēšana:
5.5.1.
Komisija vērtē un salīdzina tikai to pretendentu finanšu piedāvājumus, kuru piedāvājumi nav noraidīti noformējuma pārbaudes, pretendentu kvalifikācijas (atlases) vai tehnisko piedāvājumu atbilstības pārbaudes laikā.
5.5.2.
Komisija vērtē finanšu piedāvājumu, neskaitot pievienotās vērtības nodokli.
5.5.3.
Piedāvājumu vērtēšanas laikā Komisija pārbauda, vai finanšu piedāvājumā nav aritmētisku kļūdu, kā arī izvērtē un salīdzina finanšu piedāvājumu cenas.
5.5.4.
Ja finanšu piedāvājumā konstatēta aritmētiska kļūda, Komisija izlabo to. Par visiem aritmētisko kļūdu labojumiem Komisija 3 (trīs) darba dienu laikā paziņo pretendentam, kura piedāvājumā labojumi izdarīti. Pretendents 3 (trīs) darba dienu laikā apstiprina izdarītos labojumus vai izsaka iebildumus pret tiem. Ja pretendents minētajā termiņā nav paziņojis par savu piekrišanu Komisijas izdarītajiem labojumiem, Komisija uzskata, ka pretendents piekrīt labojumiem. Ja pretendents nepiekrīt aritmētisko kļūdu labojumiem, Komisija pieņem lēmumu par pretendenta izslēgšanu no turpmākās dalības iepirkuma procedūrā. Vērtējot finanšu piedāvājumus, kuros bijušas aritmētiskās kļūdas, Komisija ņem vērā labojumus.
5.6.
Komisija ir tiesīga noraidīt pretendenta piedāvājumu un izslēgt to no turpmākās dalības iepirkumā, ja tiek konstatēti, Publisko iepirkuma likuma 9. panta astotās daļas paredzētie izslēgšanas noteikumi, pretendents neatbilst profesionālas darbības veikšanai un pretendenta tehniskās un profesionālās spējas neatbilst Pasūtītāja nolikumā izvirzītajām prasībām.
6. PIEDĀVĀJUMA IZVĒLES KRITĒRIJS UN LĒMUMA PIEŅEMŠANA
6.1.
Piedāvājumu izvēles kritērijs – Iepirkuma komisija par uzvarētāju iepirkumā noteiks saimnieciski visizdevīgāko piedāvājumu pamatojoties uz PIL 51. panta ceturto daļu, izmantojot vienīgo kritēriju - zemākā piedāvātā līgumcena (tiks ņemts vērā Finanšu piedāvājumā norādītā līgumcena EUR bez PVN), ar nosacījumu, ka Pretendents atbilst pretendentu atlases prasībām un piedāvājums nav pamatoti lēts, piedāvājums atbilst Pasūtītāju finanšu iespējām.
6.2.
Ja Komisijai rodas pamatotas šaubas par cenas neatbilstību konkrētajam piedāvājumam un ir pamats apšaubīt piedāvājuma izpildi, lai nodrošinātos, ka Pasūtītājs ir pasargāts no līguma neizpildes riska un visi pretendenti ir vērtēti vienlīdzīgi, Pasūtītājs ir tiesīgs pieprasīt Pretendentam detalizētu skaidrojumu, kurā tiek izskaidrota tehniskajā un finanšu piedāvājumā iekļautā informācija. 
6.3.
Komisija izvērtē Nolikuma 6.2. punktā noteikto Pretendenta skaidrojumu. Ja Pretendenta skaidrojums nepamato Pretendenta piedāvāto zemo cenu, Komisija atzīst piedāvājumu par nepamatoti lētu un to neizskata.

6.4.
Pretendents, kura, piedāvājums, salīdzinot un izvērtējot iesniegtos piedāvājumus, noteikts nolikuma prasībām atbilstošs piedāvājums ar viszemāko cenu, tiek atzīts par uzvarētāju iepirkumā. Gadījumā, ja iepirkuma komisija konstatē, ka divu vai vairāku Pretendentu piedāvāta cena ir vienāda, uzvarētājs tiek noteikts izlozes veidā.
6.5.
Pirms līguma slēgšanas tiesību piešķiršanas attiecībā uz potenciālo uzvarētāju tiek veikta pārbaude saskaņā ar grozījumiem Starptautisko un Latvijas Republikas nacionālo sankciju likumā, vai uz līgumslēdzēju nav attiecināmas sankcijas, kas varētu ietekmēt līguma izpildi.
6.6.
Ar pretendentu, kurš tiks atzīts par uzvarētāju iepirkumā, tiks slēgts līgums atbilstoši nolikuma 5.pielikumā pievienotajam līguma projektam.
6.7.
Pretendents pēc līguma noslēgšanas uzņemas pilnu atbildību par līgumsaistību izpildi, kā arī par visiem zaudējumiem, kas var celties līguma nepienācīgas izpildes rezultātā un jauna iepirkuma izsludināšanā. 
6.8.
Ja iepirkuma uzvarētājs atsakās slēgt iepirkuma līgumu, Komisija var atzīt par uzvarētāju Pretendentu, kurš iesniedzis nākamo lētāko piedāvājumu, vai izbeigt iepirkumu, neizvēloties nevienu piedāvājumu.

6.9.
Iepirkuma komisija var pieņemt lēmumu par iepirkuma izbeigšanu bez līguma noslēgšanas, ja iepirkuma netika iesniegti piedāvājumi vai iesniegtie piedāvājumi neatbilda nolikumā noteiktajām prasībām vai pretendenti neatbilst izvirzītajām kvalifikācijas prasībām, vai pārtraukšanu, nenoslēdzot līgumu, ja iesniegtie piedāvājumi pārsniedz Pasūtītāja finanšu līdzekļu iespējas (nolikuma 1.5.3. punktā norādītās summas) vai Pasūtītājam ir objektīvs pamatojums. Iepirkuma komisija sagatavo lēmumu, kurā ietver pamatojumu iepirkuma pārtraukšanai un informāciju publicē Pasūtītāja pircēja profilā EIS www.eis.gov.lv e-konkursu apakšsistēmā šī iepirkuma sadaļā.
7. KOKNURSA KOMISIJAS TIESĪBAS UN PIENĀKUMI 
7.1.
Iepirkuma komisijas tiesības:
7.1.1.
Pārbaudīt nepieciešamo informāciju kompetentā institūcijā, publiski pieejamās Datubāzēs vai citos publiski pieejamos avotos, ja tas nepieciešams piedāvājumu atbilstības pārbaudei, pretendentu atlasei, piedāvājumu vērtēšanai un salīdzinā​šanai, kā arī lūgt, lai pretendents vai kompetenta institūcija papildina, vai izskaidro sertifikātus un dokumentus, kas iesniegti komisijai;
7.1.2.
Pieprasīt no Pretendentiem precizētu informāciju par savu piedāvājumu, nosakot, ka informācija jāsniedz 3 (trīs) darba dienu laikā no pieprasījuma dienas;
7.1.3.
Normatīvajos aktos noteiktajā kārtībā labot Pretendentu Finanšu piedāvājumos konstatētās aritmētiskās kļūdas, informējot par to Pretendentus;
7.1.4.
Pieaicināt ekspertu pretendentu un piedāvājumu atbilstības pārbaudē un Vērtēšanā;
7.1.5.
Izvēlēties nākamo piedāvājumu, ja izraudzītais pretendents atsakās slēgt iepirkuma līgumu ar Pasūtītāju;
7.1.6.
Izbeigt vai pārtraukt iepirkumu Latvijas Republikā spēkā esošo normatīvo aktu noteiktajos gadījumos un kārtībā, ja tam ir objektīvs pamatojums; 

7.1.7.
Atkarībā no iepirkuma pretendenta, kuram piešķirtas tiesības slēgt iepirkuma līgumu, piedāvājuma pamatojoties uz Pasūtītāja budžeta iespējām pilnībā vai daļēji atteikties no iepirkuma priekšmeta apjoma.
7.2.
Iepirkuma komisijas pienākumi:
7.2.1.
Nodrošināt Iepirkuma procedūras norisi un dokumentēšanu;
7.2.2.
Nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem;
7.2.3.
Pēc ieinteresēto piegādātāju pieprasījuma sniegt informāciju par iepirkuma dokumentāciju;
7.2.4.
Vērtēt pretendentus un to iesniegtos piedāvājumus saskaņā ar Nolikumu, izvēlēties piedāvājumu vai pieņemt lēmumu par iepirkuma izbeigšanu, neizvēloties nevienu piedāvājumu;
7.2.5.
Nolikumā noteiktajā termiņa pirms piedāvājumu iesniegšanas sniegt atbildes uz visiem iepirkumā saņemtajiem jautājumiem;
7.2.6.
Izsniegt ar vispārpieejamo informāciju saskaņā ar Publisko iepirkuma likumu un citiem spēkā esošajiem normatīvajiem aktiem;
7.2.7.
Iepirkumu komisija un Pasūtītājs nodrošina Publisko iepirkumu likumā paredzēto informācijas neizpaušanu tai skaitā arī tās informācijas neizpaušanu, ko pretendents piedāvājumā ir norādījis kā komercnoslēpumu vai konfidenciālu informāciju;
7.2.8.
Veikt citas darbības saskaņā ar Publisko iepirkuma likumu, uz tā pamata izdotajiem Ministru kabineta noteikumiem, šo nolikumu un citām spēkā esošām tiesību normām.
8. PRETENDENTA TIESĪBAS UN PIENĀKUMI 
8.1.
Pretendenta tiesības:
8.1.1.
Apvienoties grupā ar citiem pretendentiem un iesniegt vienu kopēju piedāvājumu;
8.1.2.
Pirms piedāvājumu iesniegšanas termiņa beigām grozīt vai atsaukt iesniegto piedāvājumu;
8.1.3.
Citas Latvijas Republikā spēkā esošajos normatīvajos aktos noteiktās tiesības.

8.2.
Pretendenta pienākumi:
8.2.1.
Sagatavot piedāvājumus atbilstoši Nolikuma prasībām;
8.2.2.
Sniegt patiesu informāciju par savu kvalifikāciju un piedāvājumu;
8.2.3.
Sniegt atbildes uz iepirkuma komisijas pieprasījumiem par papildu informācijas sniegšanu;
8.2.4.
Segt visas izmaksas, kas saistītas ar piedāvājumu sagatavošanu un iesniegšanu.

9. LĪGUMA PARAKSTĪŠANA
9.1.
Pasūtītājs slēgs iepirkuma līgumu ar izraudzīto pretendentu, pamatojoties uz pretendenta piedāvājumu un Līguma projektu (5.pielikums).
9.2.
Ja izraudzītais Pretendents atsacīsies slēgt iepirkuma līgumu ar Pasūtītāju, iepirkuma komisija būs tiesīga izvēlēties nākamo saimnieciski visizdevīgāko piedāvājumu, kuru nosaka, ņemot vērā cenu, vai arī pieņemt lēmumu pārtraukt iepirkumu, neizvēloties nevienu piedāvājumu.

9.3.
Pirms lēmuma pieņemšanas par līguma noslēgšanu ar nākamo Pretendentu, kurš piedāvājis saimnieciski visizdevīgāko piedāvājumu, kuru nosaka, ņemot vērā cenu, Pasūtītājs izvērtē, vai tas nav uzskatāms par vienu tirgus dalībnieku kopā ar sākotnēji izraudzīto Pretendentu, kurš atteicās slēgt iepirkuma līgumu ar pasūtītāju. Ja nepieciešams, Pasūtītājs ir tiesīgs pieprasīt no nākamā Pretendenta apliecinājumu un, ja nepieciešams, pierādījumus, ka tas nav uzskatāms par vienu tirgus dalībnieku kopā ar sākotnēji izraudzīto Pretendentu. Ja nākamais Pretendents ir uzskatāms par vienu tirgus dalībnieku kopā ar sākotnēji izraudzīto Pretendentu, Pasūtītājs pieņem lēmumu pārtraukt iepirkuma procedūru, neizvēloties nevienu piedāvājumu.
10. PIELIKUMI
Pielikums Nr.1 - Pieteikums dalībai Iepirkumā;
Pielikums Nr.2 - Tehniskā specifikācija/Tehniskais piedāvājums;
Pielikums Nr.3 - Finanšu piedāvājums;
Pielikums Nr.4 - Tehniskās apkopes sniegšanas vietas;
Pielikums Nr.5 – Līguma projekts;

Pielikums Nr.6 – Informācija par pretendenta apakšuzņēmējiem un/vai personu apvienības

dalībniekiem.

